डग में योग शिविर का किया शुभारंभ
कस्बेके आदर्श विद्यामंदिर परिसर में भारत स्वाभिमान एवं पतंजलि योग समिति झालावाड़ हरिद्वार के सहयोग से 25 दिवसीय सहयोग शिक्षक प्रशिक्षण शिविर का शुंभारभ किया गया।
इसमें मुख्य अतिथि विजय कुमार जैन, पतंजलि जिला प्रभारी ओमप्रकाश मेहर, कार्यालय प्रभारी प्रभुदास वैष्णव ने मां सरस्वती की पूजा अर्चना कर शिविर का शुभारंभ किया। प्रभारी शिविर ने बताया कि उक्त शिविर 25 दिसम्बर से 18 जनवरी तक 100 घंटे का प्रशिक्षण दिया जाएगा। जिसमें प्रातः 5 से 7 एवं सायं 5 से 7 बजे तक योग सिखाया जाएगा। शिविर के प्रथम चरण में 18 से 40 वर्ष की उम्र के युवक युवतियों का योग शिक्षक शिविर आयोजित किया जाएगा। द्वितीय चरण में में 90 घंटे का सक्रिय योग कक्षा चलाने वाले योग शिक्षक को ही हरिद्वार मुख्य योग शिविर में भाग लेने की अनुमति मिलेगी। तृतीय चरण में सहयोग प्रशिक्षक बनने इच्छुक युवक युवतियों को 60 घंटे का योग शिक्षक प्रशिक्षण पूज्य योग स्वामी रामदेव के पावन सानिध्य में पतंजलि योग पीठ हरिद्वार में दिया जाएगा। इस मौके पर हरिद्वार से आए मुख्य शिविर योग शिक्षक बालमुकुन्द लोधा, उमाकांत शर्मा, गोपालसिंह, मुकेश नाथ द्वारा योग का प्रशक्षण दिया जाएगा
hin_Deva hin_Deva hin_Deva